# Yuki̱ren (a̱lyem)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Fantswam |   | Gworog |   | Sholyia̱ |   | Takad |   | Tyeca̱rak |   | Tyuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

Yuki̱ren

natural language, modern language| Tafa | East Slavic  |
| Name | ꠃꠇ꠆ꠞꠦꠘꠤ ꠝꠣꠔ  |
| A̱lyoot a̱lyem a̱byin | українська мова  |
| Yet byin-a̱byin | Județul Maramureș, Județul Suceava, Yuki̱ren, A̱tyin Yurop, A̱ka̱wa̱tyia̱ Yurop  |
| Coordinate location | 48°0′0″N 31°0′0″E  |
| Yet a̱ci̱t | Ruthenian  |
| Ci̱t | Ruthenian, Old Ukrainian  |
| Has tense | past tense, present tense, future tense, pluperfect  |
| Has grammatical mood | indicative, imperative, optative, conditional  |
| Has grammatical gender | masculine, feminine, neuter  |
| Lyuut | Cyrillic script  |
| Language regulatory body | National Academy of Sciences of Ukraine, Institute of the Ukrainian Language of the National Academy of Sciences of Ukraine, Potebnia Institute of Linguistics, Commissioner for the Protection of the State Language  |
| UNESCO language status | 1 safe  |
| Ethnologue language status | 1 National  |
| Á̱ fang ma̱ | Ukrainian studies, Ukrainian linguistics  |
| Nkhang | history of the Ukrainian language  |
| Category for music in this language | Category:Ukrainian-language music  |
| Has paradigm class | 1 О, 2 О  |
| Female form of label | la langue ukrainienne  |
| Entry in abbreviations table | укр.  |
| Stack Exchange site URL |   |
| Stack Exchange tag |    |
| Wikimedia language code | uk  |
| Byia̱ lyulyoot | Q12157551  |

  Neet mi̱ Wukideita
A̱lyem **Yuki̱ren** ka (українська мова, uk) yet a̱lyem a̱nyiung kya di̱ á̱kpa Lilyem Si̱lavik A̱tyin hu ku yet kap kwai Lilyem Ndo-Yurop ji a̱ni, nang a̱lyiak á̱niet lyiat wu shyia̱ ma̱ a̱byin Yuki̱ren kya a̱ni. Kikya yet a̱lyem-mbyin a̱lyiak A̱yuki̱ren ba.

A̱lyem Yuki̱ren nang á̱ lyuut a̱ni nyian ta̱m ma̱ng zwunzwuo-a̱lyem Yuki̱ren ji ja, tangka̱i lyuut Ki̱ri̱lyut ghyang. Á̱ zop A̱lyem Kidee ka mi̱ Aka̱demi Sayen A̱byin Yuki̱ren wu ma̱ng Nti̱tut Potebnia Lyenlikyem hu. A̱ ku mak lilyem Yuki̱ren ma̱ng Roshya, a̱lyem Si̱lavik A̱tyin a̱ghyang, a̱mgba̱m ma̱ng a̱nia, á̱ si̱ shyia̱ a̱gba̱ndang tai hu ma̱ng a̱lyem Byelarut kya ku shi a̱ swak, a̱wot vwuon mi̱ la̱kzi̱t ku la̱u shi bah ma̱ng a̱lyem Si̱lavik Jenshyung ka, a̱lyem Polan ma̱ng a̱lyem Si̱lavik A̱tak ka, a̱lyem Buli̱geriya ka.

A̱lyem Yuki̱ren yet a̱ka̱mbwon Si̱lavik A̱tyin Gbangbang ja, a̱lyem a̱ghyang nang á̱ ku lyiat ma̱ a̱byin Nce A̱ka̱wa̱tyia̱ ka á̱ ngyei Kievan Rus' a̱ni. Mi̱ A̱gba̱ndang Doci Lituweniya, a̱lyem ka bwuak ka̱ si̱ yet a̱lyem Ruteniya, ka̱ yet a̱lyem a̱gwomna̱ti a̱ni, a̱wot jen *Polonization* ji sii du tsa mi̱ Munswat Polan–Lituwaniya hu. Mi̱ ndyia̱ 1700 na, a̱lyem Ruteniya si̱ cwaat di̱ zwá-a̱lyiat nfa̱m ma̱ a̱di̱di̱t, a̱wot a̱lyem Yuki̱ren a̱fwun ka si̱ tsa di̱ fam a̱byin Yuki̱ren a̱fwun. *Russification* si̱ tyia̱ á̱ nvwuong a̱lyem Yuki̱ren ka nang a̱pyia̱-a̱lyiat ma̱ a̱ka̱safang ma̱ng di̱ yet a̱lyem tyiet ma̱ A̱byintyokshan Roshya ka, a̱wot ka̱ si̱ ya a̱son di̱ swuan di̱ nvak ma̱ a̱di̱di̱t mi̱ Muna̱pyia̱ Soviyet hu. Ku ma̱ng a̱nia, a̱lyem ka si̱ du swuan ma̱ a̱byin ka, ka̱ si̱ byia̱ cet ba̱t di̱ fam Jenshyung Yuki̱ren.

## Ya̱fang